

ที่ มท ๐๘๑๐.๔/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กุมภาพันธ์ ๒๕68

เรื่อง ซักซ้อมวิธีปฏิบัติเกี่ยวกับการดูแล บำรุงรักษา และซ่อมแซมตู้น้ำดื่มสะอาดขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 126

ลงวันที่ 13 มกราคม 2568

สิ่งที่ส่งมาด้วย สำเนาหนังสือกรมส่งเสริมการปกครองส่วนท้องถิ่น

 ที่ มท 0808.2/ว 1095 ลงวันที่ 28 พฤษภาคม 2564 จำนวน 1 ฉบับ

 ตามที่ กรมส่งเสริมการปกครองท้องถิ่นขอความร่วมมือจังหวัดแจ้งองค์กรปกครองส่วนท้องถิ่น
จัดทำแบบสำรวจการติดตั้งตู้น้ำดื่มสะอาดในชุมชน และแบบแจ้งความประสงค์การติดตั้งตู้น้ำดื่มสะอาด
ในชุมชน โดยให้จังหวัดรวบรวมแบบสำรวจดังกล่าวส่งให้กรมส่งเสริมการปกครองท้องถิ่น ความละเอียด
ตามหนังสือที่อ้างถึง นั้น

กรมส่งเสริมการปกครองท้องถิ่นพิจารณาแล้ว เพื่อให้การบริการน้ำดื่มสะอาดแก่ประชาชนในชุมชนมีความครอบคุลม และเป็นไปด้วยความเรียบร้อย จึงขอความร่วมมือจังหวัดแจ้งองค์กรปกครองส่วนท้องถิ่น
ที่มีการติดตั้งตู้น้ำดื่มสะอาดแล้วดำเนินการ ดังนี้

1. การบำรุงรักษาและซ่อมแซมตู้น้ำดื่มสะอาด

 1.1 ให้องค์กรปกครองส่วนท้องถิ่นดำเนินการจัดทำทะเบียนเพื่อควบคุมครุภัณฑ์ดังกล่าว และเก็บรักษาให้เป็นระเบียบเรียบร้อย ปลอดภัย

 1.2 ให้องค์กรปกครองส่วนท้องถิ่นแต่งตั้งหรือมอบหมายผู้ควบคุมดูแลตู้น้ำดื่มสะอาด
ในชุมชนให้อยู่ในสภาพที่พร้อมใช้งานได้ตลอดเวลา โดยให้มีการจัดทำแผนและระยะเวลาในการซ่อมบำรุง
ตู้น้ำดื่มสะอาด ซึ่งอย่างน้อยต้องมีการดำเนินการ ดังนี้

 1.2.1 ทำความสะอาดบริเวณที่ตั้งตู้น้ำดื่ม พื้นผิวตู้ ช่องระบายน้ำ หัวจ่ายน้ำ
และอุปกรณ์ต่าง ๆ เป็นประจำทุกวัน

 1.2.2 ล้างทำความสะอาดถังเก็บน้ำภายในตู้น้ำดื่ม อย่างน้อยเดือนละ 1 ครั้ง

 1.2.3 ล้างทำความสะอาดและเปลี่ยนไส้กรองตามระยะเวลา

 1.2.4 การตรวจสอบแบคทีเรียโดยใช้ชุดทดสอบอย่างง่ายตรวจสอบโคลิฟอร์มแบคทีเรีย (อ 11)

1.2.5 มีการติดตั้งสายดิน และตรวจสอบระบบไฟฟ้า อุปกรณ์ภายในตู้น้ำดื่ม
เป็นประจำ เพื่อป้องกันการเกิดไฟฟ้ารั่ว หรือไฟฟ้าลัดวงจร

 1.3 กรณีที่ตู้น้ำดื่มเกิดการชำรุด ให้องค์กรปกครองส่วนท้องถิ่นดำเนินการซ่อมแซม
ให้อยู่ในสภาพพร้อมใช้งานโดยเร็ว โดยถือปฏิบัติตามระเบียบกระทรวงการคลังว่าด้วยการจัดซื้อจัดจ้าง
และการบริหารพัสดุภาครัฐ พ.ศ. 2560 และกฎหมายอื่นที่เกี่ยวข้อง

/ 1.4 ให้ผู้ควบคุม ...

- 2 –

1.4 ให้ผู้ควบคุมดูแลตู้น้ำดื่มสะอาดรายงานผลการบำรุงรักษาและซ่อมแซมตู้น้ำดื่มสะอาด
ที่อยู่ในความรับผิดชอบ ให้ผู้บริหารท้องถิ่นทราบ

2. การใช้จ่ายงบประมาณเพื่อดำเนินการบำรุงรักษาหรือซ่อมแซมตู้น้ำดื่มสะอาด

 ให้องค์กรปกครองส่วนท้องถิ่นใช้จ่ายงบประมาณในการบำรุงรักษาหรือซ่อมแซม
ตู้น้ำดื่มสะอาด จากงบประมาณรายจ่ายประจำปีงบดำเนินงาน ค่าใช้สอย ประเภท รายจ่ายเพื่อบำรุงรักษา
หรือซ่อมแซมทรัพย์สิน ตามหนังสือกรมส่งเสริมการปกครองส่วนท้องถิ่น ที่ มท 0808.2/ว 1095 ลงวันที่
28 พฤษภาคม 2564 เรื่อง รูปแบบและการจำแนกประเภทรายรับ - รายจ่าย งบประมาณรายจ่ายประจำปี
ขององค์กรปกครองส่วนท้องถิ่น

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร ๐-๒๒๔๑-๙๐๐๐ ต่อ ๔๑๑6

ผู้ประสานงาน นายมุดดัซซีร สลาตาโซะ

 ร.อสถ. ......................................

 ผอ.กพส. ...................................

ผอ.กง.บศ. รกน.ผชช.บศ. ...........................

 ผอ.กง.พค. .................................

 อภิวิชญ์ หน.กง. .........................

 มุดดัซซีร จนท. ...........................